joelniklaus/EU_Wikipedias huggingface dataset:
Martin Škoula

Martin Škoula (* 28. október 1979, Litoměřice) je bývalý  český profesionálny hokejista.

Klubový hokej 

Škoula začínal s hokejom v Litínove. Dres tamojšieho "A" tímu prvýkrát okúsil v play-off v sezóne 1995/1996 v 17 rokoch. Po sezóne 1996/1997 odišiel do zámoria, kde pôsobil v tíme Barrie Colts (OHL). Colorado Avalanche ho draftovalo v roku 1998 z celkového 17. miesta. V sezóne 1999/2000 odohral v drese Colorada 97 zápasov a pripísal si 18 bodov (3 góly, 15 asistencií). O rok neskôr získal s klubom Stanley Cup, v 105 zápasoch zaznamenal 30 bodov. V Colorade hral stabilne až do sezóny 2003/2004, kedy bol vymenený do Anaheimu, kde nastúpil na 21 zápasov v ktorých zaznamenal 9 bodov (2+7). Sezónu 2004/2005 odohral kvôli výluke v NHL v rodnom Litvínove. Nasledujúcu sezónu 2005/2006 začal v klube Dallas Stars, ale odtiaľ ho po 61 odohraných zápasoch získala Minnesota Wild. Pred ročníkom 2009/2010 si ho zo zoznamu nechránených voľných agentov vybral Pittburgh. Začiatkom Marca bol vymenený z Pittsburghu do Toronta za útočníka Ponikarovskiho. Za Toronto neodohral žiadny zápas. Pred sezónou 2010/2011 prestúpil do Avangardu, za Omsk absolvoval spolu 148 duelov s bilanciou 7 gólov a 44 asistencií. V ročníku 2012/2013 odohral v klube 9 stretnutí, pripísal si iba jeden bod za asistenciu, pričom nazbieral až šesť mínusových bodov. Po vzájomnej dohode ukončil s klubom Avangard Omsk spoluprácu a prestúpil do konkurenčného klubu HC Lev Praha.

Klubové štatistiky

Reprezentácia 
Česko reprezentoval na majstrovstvách sveta v rokoch 2004, 2006, 2011 a olympijských hrách v Salt Lake City 2002.

Referencie

Externé odkazy 
 

Českí hokejisti
Hráči HC Litvínov
Hráči Hershey Bears
Hráči Colorado Avalanche
Hráči Dallas Stars
Hráči Minnesota Wild
Hráči Pittsburgh Penguins
Hráči Bílí Tygři Liberec
Hráči HC Slovan Bratislava
Hráči Avangard Omsk
Hokejisti draftovaní klubom Colorado Avalanche
Víťazi Stanleyho pohára
Účastníci MS v hokeji 2004
Účastníci MS v hokeji 2006
Účastníci MS v hokeji 2011
Osobnosti z Litoměřic
Zdeněk Kutlák

Zdeněk Kutlák (* 13. február 1980, České Budějovice) je český reprezentant v ľadovom hokeji. Hráva na poste obrancu. Meria 191 cm a váži 100 kg (2006).

Klubový hokej 
V sezóne 2005/06 bol hráčom klubu HC České Budějovice. V predošlých rokoch odohral niekoľko zápasov za Boston Bruins v NHL.

Reprezentácia 
Tréner Alois Hadamczik ho nominoval na Majstrovstvá sveta v hokeji 2006 v lotyšskej Rige. Na drese nosí číslo 80.

Externé odkazy 
 

Českí hokejisti
Hráči Boston Bruins
Martin Richter

Martin Richter (* 6. december 1977, Prostějov) je český hokejista. Hráva na poste obrancu. Meria 186 cm a váži 90 kg (2006).

Klubový hokej 
V sezóne 2005/06 bol hráčom klubu českej hokejovej extraligy Bílí Tygři Liberec.

Reprezentácia 
Český reprezentačný tréner Alois Hadamczik ho nominoval na Majstrovstvá sveta v hokeji 2006 v lotyšskej Rige. Na drese nosil číslo 5.

Externé odkazy 
 
 
 

Českí hokejisti
Osobnosti z Prostějova
Tomáš Plekanec

Tomáš Plekanec (* 31. október 1982, Kladno) je český hokejový útočník. Zaraďuje sa medzi konštruktívne typy s prehľadom v hre.

Klubový hokej 
S hokejom začínal v Kladne. V roku 2001 bol draftovaný klubom Montreal Canadiens. V NHL debutoval v sezóne 2003/04, keď v mužstve Montrealu nastúpil na dve stretnutia. Nasledujúce dve sezóny odohral za farmársky klub Montrealu, Hamilton Bulldogs. Od sezóny 2005/06 je stabilným hráčom Montrealu, postupne sa stal lídrom v ofenzíve. V júni 2010 predĺžil s klubom zmluvu o ďalších šesť rokov.

Klubová štatistika

Reprezentácia 
Reprezentoval na MS 2006, 2007, 2008, 2009, 2011, 2012, 2013, ako aj na ZOH 2010. Nosí dres číslo 14.

Štatistika na významných podujatiach

Rodina 
Otec Pavol Plekanec pochádza zo slovenskej obce Valaská Belá. Jeho manželkou je speváčka Lucie Vondráčková, majú syna Matyáša (* 2011).

Referencie

Externé odkazy 
 
 Tomáš Plekanec na stránke Montreal Canadiens
 Tomáš Plekanec - WEB stránky oficiálneho fanklubu
 Tomáš Plekanec - FB stránky oficiálneho fanklubu

Českí hokejisti
Českí hokejoví útočníci
Hráči HC Kladno
Hráči Montreal Canadiens
Hráči Hamilton Bulldogs
Hráči Toronto Maple Leafs
Hokejisti draftovaní klubom Montreal Canadiens
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Účastníci MS v hokeji 2009
Účastníci MS v hokeji 2011
Účastníci MS v hokeji 2012
Účastníci MS v hokeji 2013
Osobnosti z Kladna
České osobnosti slovenského pôvodu
Hokejisti slovenského pôvodu
Jaroslav Bednář

Jaroslav Bednář (* 9. november 1976, Praha) je bývalý český hokejista. Hráva na poste útočníka. Meria 182 cm a váži 84 kg (2006).

Klubový hokej 
Pôsobil i v NHL, v kluboch Los Angeles Kings (2001-03) a Florida Panthers (2003-04). V ročníku 2005/06, ako aj v nasledujúcej sezóne bol hráčom klubu českej hokejovej extraligy HC Slavia Praha.

Reprezentácia 
Český tréner Alois Hadamczik ho nominoval na Majstrovstvá sveta v hokeji 2006 v lotyšskej Rige, kde získal striebro. Na drese nosil číslo 25. Tréner ho nominoval aj na šampionát o rok neskôr.

Iné projekty

Externé odkazy 
 

Českí hokejisti
Hráči HK Hradec Králové
Hráči Florida Panthers
Hráči Los Angeles Kings
Účastníci MS v hokeji 2006
Účastníci MS v hokeji 2007
Osobnosti z Prahy
Open-source softvér

Open-source softvér je počítačový softvér, ktorého zdrojový kód je prístupný pod takou licenciou, ktorá umožňuje študovanie, poprípade vkladanie zmien a vylepšení do zdrojového kódu a poťažmo do softvéru a umožňuje ďalšiu redistribúciu v modifikovanej alebo nezmenenej forme. Je to význačný príklad open source vývoja. Na týchto projektoch sa týmto spôsobom môže podieľať hocikto z celého sveta. Každý do projektu môže pridať svoj nápad. 

Názov „open source“ (slovensky otvorený zdroj) najskôr navrhla skupina ľudí pôsobiacich v oblasti „free" softvéru, ktorí kritizovali politickú a morálnu filozofiu vyplývajúcu z pojme „free softvér“, čo v angličtine znamená slobodný, voľný, bezplatný a snažili sa preformulovať názov tak, aby vyhovoval aj komerčnejšiemu zameraniu.  Eric Raymond bol obzvlášť aktívny v snahe popularizovať tento vtedy nový názov a prvýkrát verejne vyzval komunitu slobodného softvéru, aby prijala názov „open source“, 8. februára 1998. Krátko nato, koncom februára 1998, v spolupráci s Bruceom Perensom založil iniciatívu Open Source Initiative ako vzdelávaciu, ochrannú a sprievodnú organizáciu.

Medzi najznámejšie open source projekty patrí vývoj Linuxu a jednotlivých distribúcií. Distribúcie sú tvorené ako pre bežných používateľov, tak aj pre profesionálov. Medzi známe distribúcie patria:

 Ubuntu, Kubuntu, Xubuntu, Edubuntu
 Debian
 Mandriva
 Fedora
 Slax
 Gentoo
 Greenie
 Android (operačný systém) (mobilné zariadenia)

Ďalším významným open source projektom je balík kancelárskych aplikáciíOpenOffice.org a LibreOffice.org. Notepad++ je poznámkový blok s mnohými funkciami aj pre programátorov

Ďalšie open-source softvér je:

 GIMP
 Blender
 Mozilla Firefox a Chromium - web prehliadače
 VLC
 Stellarium
 Pidgin
 Calibre
 Tablacus Explorer
 Microsoft PowerToys
 FileZilla a WinSCP – dvojica kvalitných FTP klientov
 Inkscape – vektorový grafický editor so širokými možnosťami
 Audacity - multiplatformový audio editor
 CDex – špecializuje sa na extrahovanie zvukových stôp z médií (typicky AudioCD), tiež slúži na konverziu audio obsahu
 PeaZip – na archivovanie či zálohovanie dát, podporuje celú škálu formátov archívov
 BleachBit – zaistí prečistenie disku od „nadbytočných“ dát, pomáha pri ochrane súkromia (maže stopy po činnosti v systéme), optimalizuje tiež Windows
 FreeFileSync – program na synchronizovanie aj porovnávanie súborov
 SMPlayer – ďalší výborný prehrávač multimediálneho obsahu
 Avidemux – video editor so zložitým ovládaním
 VirtualDub - starší video editor

Pozri aj 

 Open Source Initiative
 Free and Open Source Software (FOSS, F/OSS alebo aj FLOSS)

Referencie 

Softvér
Slobodný softvér
Fudžisan

Fudžisan (doslova „vrch Fudži“) (niekedy nesprávne označovaná ako Fudžijama), skrátene Fudži, je najvyššia sopka a zároveň aj najvyšší vrch () v Japonsku. Nachádza sa na okraji ostrova Honšú, pri pobreží Pacifiku, na západ od Tokia, odkiaľ sa dá pri dobrej viditeľnosti pozorovať voľným okom. Fudži je symbolom Japonska, je častým cieľom turistov a vďačným objektom fotoaparátov.

V okolí sa nachádza niekoľko jazier (Kavaguči, Jamanaka, Sai, Motosu, Šoji a Aši), ktoré sú spolu s horou súčasťou národného parku Fudži-Hakone-Izu.

Prvý výstup je datovaný na rok 663 neznámym mníchom. Ročne na sopku vystúpi približne 200 000 ľudí, z toho asi 30 % cudzincov. Veľa výstupov je realizovaných ešte v noci, kvôli sledovaniu východu Slnka na vrchole. Samotný výstup trvá 3 až 7 hodín, zostup 2 až 5 hodín. Až do epochy Meidži bol ženám zakázaný výstup na horu. Fudži bola tiež sídlom samurajov, blízko súčasného mesta Gotemba mali svoj výcvikový tábor.

Geológia 
Eruptívna história mala niekoľko fáz. Prvá, Sen-komitake vytvorila andezitové jadro. Po nej nasledovala fáza Komitake, tvorená bazaltovými vrstvami, neskôr prekrytá fázou Old Fudži (pred 100 000 rokmi). Posledná fáza bola New Fudži, ktorá vyformovala súčasný vrchol hory a začala pred 10 000 rokmi.

Sopka je v súčasnosti klasifikovaná ako aktívna, ale s veľmi malou pravdepodobnosťou erupcie.

Zaujímavosti 
 Logo firmy Atari je štylizovanou podobou Fudži.
 Vyhasnutá sopka Taranaki na Novom Zélande sa dosť podobá na Fudži, čo občas využívajú filmári (napr. Posledný Samuraj).

Galéria

Iné projekty 
.

Externé odkazy 
 www.volcano.si.edu - stratovulkán Fudžisan na Global Volcanism Program (anglicky)

Vrchy v Japonsku
Sopky Japonska
Stratovulkány
Trojtisícovky v Japonsku
Najvyššie vrchy štátov
Pin

Pin môže byť:
britská kvapalinová miera rovnajúca sa 20,5 litra 
obec vo Francúzsku v departemente Haute-Saône, pozri Pin (Haute-Saône)
vývod elektronickej súčiastky, pozri pin (vývod)
v informatike: nástroj na dymickú prístrojovú techniku, poskytovaný firmou Intel 
vo wrestlingu: spôsob vyhrania zápasu, pozri pin (wrestling)
v golfe: tyč označujúca stred jamky
nízkorozpočtový horor z roku 1988, pozri Pin... alebo 

PIN je skratka pre:
 "Personal Identification Number" (osobné identifikačné číslo)
Postal Index Number (India)
Personal Internet Name
prostatická intraepiteliálna neoplázia
v elektronike: druh polovodičovej diódy, kde medzi polovodiče typu P a N je vložená intrinzická (nedopovaná) vrstva; často používaná aj v konštrukcii fotodiód

Pozri aj 
Operation Pin (medzinárodná policajná inciatíva na nájdenie pedofilov používajúcich internet, aby sa dostali k detskej pornografii)
Konstantin Vladimirovič Gorovikov

Konstantin Vladimirovič Gorovikov,  (* 31. august 1977, Novosibirsk, Rusko) je bývalý ruský hokejový útočník.

Od sezóny 2005/06 pôsobil dva roky v klube Avangard Omsk, potom ho angažoval SKA Petrohrad. Zúčastnil sa majstrovstiev sveta 2006, majstrovstiev sveta 2008, majstrovstiev sveta 2009 a majstrovstiev sveta 2011. Majster sveta v rokoch 2008 a 2009.

Klubová štatistika

Reprezentačná štatistika

Referencie

Iné projekty

Externé odkazy 
 
 

Ruskí hokejisti
Účastníci MS v hokeji 2006
Účastníci MS v hokeji 2008
Účastníci MS v hokeji 2009
Účastníci MS v hokeji 2011
Majstri sveta v ľadovom hokeji
Vladimir Vasilievič Krikunov

Vladimir Vasilievič Krikunov (* 23. apríl 1950 Kirovo-Čereck, ZSSR (dnes Rusko)) je bývalý ruský hokejista a súčasný hokejový tréner, ktorý na MS 2006 viedol  ruskú reprezentáciu.

Počas aktívnej kariéry hrával v najvyššej sovietskej lige za Kristall Saratov, Krylia Sovetov Moskva a Dinamo Riga. Pôsobil na pozícii obrancu. Odohral 382 zápasov a získal 78 bodov.

Externé odkazy 
 
 Vladimir Krikunov novým trénerom Ruska

Narodenia v 1950
Ruskí hokejisti
Ruskí hokejoví tréneri
Účastníci MS v hokeji 2006
Ovíjavá stonka

Ovíjavá stonka je tenká stonka, ktorá sa ovíja okolo podkladu, napr. ľavotočivá fazuľa a pravotočivý chmeľ.

Pozri aj
úponková liana
liana (stonka)
Stonka

Stonka
Úponková liana

Úponková liana je druh stonky, ktorá sa zachytáva pomocou úponkov listového pôvodu, napr. hrach, hrachor, vika, alebo stonkovitého pôvodu, napr. vinič a múčnatka.

Pozri aj
Ovíjavá stonka
Liana (stonka)
Stonka

Stonka
CHK SKA (Petrohrad)

SKA Petrohrad () je ruský hokejový klub, účastník Bobrovej divízie v Kontinentálnej hokejovej lige.

O klube 
SKA Petrohrad patrí k najbohatším mužstvám Kontinentálnej hokejovej ligy (KHL). V jeho tíme pôsobí niekoľko skvelých svetových hokejistov, ktorí patria k oporám svojich reprezentácií na vrcholných svetových podujatiach. Medzi najväčšie úspechy klubu sa zaraďujú štyri víťazstvá v Spengler Cupe a dve bronzové medaily za účinkovanie v lige ZSSR, ešte pod názvom SKA Leningrad. V sezóne 2009/2010 klub viacerí favorizovali na zisk Gagarinovho poháru, ale SKA vo štvrťfinále play-off vypadol s Dinamom Riga 1:3 na zápasy. Sezónu 2010/2011 skončilo mužstvo na treťom mieste v Západnej konferencii a v semifinále play-off konferencie  vypadlo s Atlantom Mytišči 3:4 na zápasy. V sezóne 2011/2012 sa SKA po umiestnení na druhom mieste v Západnej konferencii prepracoval až do finále play-off tejto konferencie, no tím trénera Miloša Říhu prehral s Dinamom Moskva 0:4 na zápasy. Najproduktívnejším hráčom SKA v jeho dlhej histórii je Maxim Sušinskij, ktorý v 482 zápasoch nazbieral 328 bodov za 143 gólov a 185 asistencií.
V ročníku 2014/2015 klub SKA Petrohrad dosiahol na najvyšší cieľ v KHL stal sa víťazom súťaže a získal Gagarinov pohár. V súčasnosti SKA Petrohrad každoročne ašpiruje na celkové víťazstvo.
Najväčšou hviezdou klubu je niekdajšia hviezda NHL a bývalý hráč klubu Detroit Red Wings Pavel Datsyuk, ktorý zastáva funkciu kapitána tímu.

 
Petrohrad, SKA
Kontinentálna hokejová liga
Petteri Nummelin

Petteri Nummelin (* 25. november 1972, Turku, Fínsko) je bývalý fínsky hokejový obranca. Je synom hokejové útočníka Tima Nummelina. Je členom fínskej hokejovej siene slávy.

Klubový hokej 
V ročníku 2005/06 bol hráčom mužstva švajčiarskej najvyššej súťaže HC Lugano.V sezónach 2006/2007 a 2007/2008 hrával za Minnesota Wild. Nummelin je majstrom Fínska z roku 1994 a dvakrát získal švajčiarsky ligový titul.

Reprezentácia 
Tréner Erkka Westerlund ho nominoval na Majstrovstvá sveta v ľadovom hokeji 2006 v lotyšskej Rige, kde vybojoval bronz. Súčasťou reprezentácie bol aj o rok neskôr na šampionáte v Moskve.

Referencie

Externé odkazy 
 

Fínski hokejisti
Majstri sveta v ľadovom hokeji
Strieborní olympijskí medailisti v ľadovom hokeji
Fínski strieborní olympijskí medailisti
Hráči Frölunda HC Göteborg
Hráči TPS Turku
Hráči Minnesota Wild
Účastníci MS v hokeji 1995
Účastníci MS v hokeji 1998
Účastníci MS v hokeji 1999
Účastníci MS v hokeji 2000
Účastníci MS v hokeji 2001
Účastníci MS v hokeji 2006
Účastníci MS v hokeji 2007
Účastníci MS v hokeji 2010
Osobnosti z Turku
Mikko Lehtonen

Mikko Lehtonen  (* 12. jún 1978, Kiiminki, Fínsko) je fínsky hokejový obranca. Meria 185 cm a váži 88 kg (2006).

Klubový hokej 
Je hráčom klubu fínskej najvyššej súťaže Kärpät Oulu.

Reprezentácia 
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Na drese nosí číslo 33.

Externé odkazy 
 

Fínski hokejisti
Účastníci MS v hokeji 2006
Lasse Kukkonen

Lasse Kukkonen (* 18. september 1981, Oulu, Fínsko) je bývalý fínsky hokejový obranca. Meria 183 cm a váži 85 kg (2006).

Klubový hokej 
Niekoľko rokov hrával v Kärpät Oulu (SM-liiga). V NHL debutoval v ročníku 2003/04, za Chicago odohral 10 zápasov, väčšinu sezónu odohral na farme Norfolk Admirals. Po dvoch sezónach v SM-liige sa v ročníku 2006/07 vrátil do NHL. Začínal sezónu v drese Chicago Blackhawks, o niekoľko mesiacov prestúpil do  Philadelphie Flyers. V rámci tejto výmeny putoval Kyle Calder do Detroitu. 24. júna 2009 sa stal hráčom KHL Avangard Omsk.

Reprezentácia 
Fínsky reprezetačný tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, kde získal bronz. Členom reprezentácie bol aj o rok neskôr na šampionáte v Moskve.

Referencie

Iné projekty

Externé odkazy 
 
 

Fínski hokejisti
Majstri sveta v ľadovom hokeji
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Fínski strieborní olympijskí medailisti
Fínski bronzoví olympijskí medailisti
Hráči Chicago Blackhawks
Hráči Philadelphia Flyers
Účastníci MS v hokeji 2005
Účastníci MS v hokeji 2006
Účastníci MS v hokeji 2007
Účastníci MS v hokeji 2009
Účastníci MS v hokeji 2010
Mikko Luoma

Mikko Luoma  (* 22. jún 1976, Jyväskylä, Fínsko) je bývalý fínsky hokejový obranca. Meria 193 cm a váži 95 kg (2006).

Klubový hokej 
Je hráčom klubu švédskej najvyššej súťaže HC Linköping.

Reprezentácia 
Hral na Majstrovstvách sveta 2006 v lotyšskej Rige a Majstrovstvách sveta 2008 v Kanade. Nosil dres číslo 9.

Externé odkazy 
 

Fínski hokejisti
Ville Peltonen

Ville Peltonen  (* 24. máj 1973, Vantaa, Fínsko) je bývalý fínsky hokejový útočník.

Klubový hokej 
Pôsobil v NHL, v kluboch San Jose Sharks a Nashville Predators, nekôr bol hráčom mužstva švajčiarskej najvyššej súťaže HC Lugano, v sezóne 2005/06 hrával v najproduktívnejšej formácii súťaže (spolu s kanadským útočníkom Glenom Metropolitom a krajanom Petterim Nummelinom v obrane). Ďalšie dva roky hral v klube NHL Florida Panthers.

Klubové štatistiky

Reprezentácia 
S fínskou reprezentáciou získal Ville Peltonen tri olympijské medaily (bronzovú v rokoch 1994 a 1998, striebornú v roku 2006), ako aj premiérový titul majstra sveta v roku 1995. Reprezentoval aj na MS 2006 (bronz), MS 2007 (striebro) a MS 2008 (bronz).

Externé odkazy 
 

Fínski hokejisti
Majstri sveta v ľadovom hokeji
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Fínski strieborní olympijskí medailisti
Fínski bronzoví olympijskí medailisti
Hráči San José Sharks
Hráči Nashville Predators
Hráči Florida Panthers
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Účastníci MS v hokeji 1994
Účastníci MS v hokeji 1995
Účastníci MS v hokeji 1996
Účastníci MS v hokeji 1997
Účastníci MS v hokeji 1998
Účastníci MS v hokeji 1999
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Jussi Jokinen

Jussi Petteri Jokinen  (* 1. apríl 1983, Kalajoki, Fínsko) je bývalý fínsky hokejový útočník. Nie je rodina s Ollim Jokinenom. Veľkú časť svojej kariéry odohral v NHL (13 sezón), bol považovaný za špecialistu na nájazdy a na buly.

Klubový hokej 
Je odchovancom Kärpät Oulu, v SM-liige debutoval v sezóne 2001/02. Bol draftovaný tímom Dallas Stars v roku 2001 v 6. kole ako 192. v poradí. Od ročníka 2005/06 hrával za Dallas Stars v NHL. Počas svojej nováčikovskej sezóny bol označovaný za špecialistu na nájazdy. 26. februára 2008 bol vymenený do tímu Tampa Bay Lightning, odkiaľ 4. februára 2009 prestúpil do tímu Carolina Hurricanes. V roku 2013 ho získal Pittsburgh Penguins. Po tom, čo pôsobil ešte 5 rokov v NHL prestúpil do švajčiarskeho klubu EHC Kloten. 20. mája 2021 oznámil ukončenie svojej hráčskej kariéry.

Reprezentácia 
Reprezentoval Fínsko na MS 2005, 2006 (bronz), 2008 (bronz), 2010, 2012, 2015, 2016 (striebro), ako aj ZOH 2006 (striebro) a ZOH 2014 (bronz). Nosil dres číslo 36.

Referencie

Externé odkazy 
 
 Jussi Jokinen - nhlfinns.com

Fínski hokejisti
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Fínski strieborní olympijskí medailisti
Fínski bronzoví olympijskí medailisti
Hráči Oulun Kärpät
Hráči Dallas Stars
Hráči Tampa Bay Lightning
Hráči Carolina Hurricanes
Hráči Florida Panthers
Hokejisti draftovaní klubom Dallas Stars
Účastníci MS v hokeji 2005
Účastníci MS v hokeji 2006
Účastníci MS v hokeji 2008
Účastníci MS v hokeji 2010
Účastníci MS v hokeji 2012
Účastníci MS v hokeji 2015
Účastníci MS v hokeji 2016
Jari Viuhkola

Jari Viuhkola  (* 27. február 1980, Oulu, Fínsko) je fínsky hokejový útočník. Aktuálne hrá vo fínskej hokejov lige za klub Kärpät Oulu.

Klubový hokej 
Je dlhoročným hráčom klubu fínskej najvyššej súťaže Kärpät Oulu, ktorý v sezóne 2006/07 viedol ako kapitán.

Klubová štatistika

Reprezentácia 
Tréner Erkka Westerlund ho nominoval na Majstrovstvá sveta v hokeji 2006 v Rige, kde získal bronz. Súčasťou reprezentácie bol aj o rok neskôr na šampionáte v Moskve.

Medzinárodná štatistika

Externé odkazy 
 

Fínski hokejisti
Účastníci MS v hokeji 2006
Účastníci MS v hokeji 2007
Tomi Kallio

Tomi Kallio  (* 27. január 1977, Turku, Fínsko) je bývalý fínsky hokejový útočník. Meria 184 cm a váži 85 kg (2006).

Klubový hokej 
V NHL hrával v kluboch Atlanta Thrashers, Columbus Blue Jackets a Philadelphia Flyers. Od záveru sezóny 2002/03 pôsobil v klube švédskej Elitserien Frölunda Göteborg.

Reprezentácia 
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.

Externé odkazy 
 

Narodenia v 1977
Fínski hokejisti
Fínski olympionici
Hráči Atlanta Thrashers
Hráči Columbus Blue Jackets
Hráči Philadelphia Flyers
Hráči Frölunda HC Göteborg
Hráči Växjö Lakers
Hráči TPS Turku
Účastníci MS v hokeji 1999
Účastníci MS v hokeji 2000
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Účastníci MS v hokeji 2006
Účastníci MS v hokeji 2007
Osobnosti z Turku
Mikko Koivu

Mikko Koivu  (* 12. marec 1983, Turku, Fínsko) je bývalý fínsky hokejový útočník. Jeho starším bratom je Saku, hráč Anaheimu ducks. Od roku 2010 je kapitánom Minnesoty Wild potom, čo predchádzajúci kapitán Owen Nolan ukončil kariéru.

Klubový hokej 
Koivu bol draftovaný v roku 2001 klubom Minnesota Wild. Od sezóny 2005/06 pravidelne nastupuje v drese Wild.

Štatistiky

Reprezentácia 
Tréner Erkka Westerlund ho nominoval na Majstrovstvá sveta v hokeji 2006 v Rige, kde vybojoval bronz. Súčasťou reprezentácie bol aj o rok neskôr na MS 2007 (striebro) a MS 2008.

Externé odkazy 
 
 

Fínski hokejisti
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Majstri sveta v ľadovom hokeji
Fínski strieborní olympijskí medailisti
Fínski bronzoví olympijskí medailisti
Hráči Minnesota Wild
Súrodenci v ľadovom hokeji
Účastníci MS v hokeji 2007
Účastníci MS v hokeji 2008
The Art of Computer Programming

The Art of Computer Programming (Umenie programovania počítačov, skracované na TAOCP) je mnohozväzková odborná monografia amerického informatika Donalda Knutha. Obsahuje najdôležitejšie znalosti z informatiky, opis základných algoritmov, ich matematickú analýzu atď. Toto dielo sa vo všeobecnosti považuje za základnú príručku odboru; americký vedecký časopis American Scientist ho zaradil do zoznamu 100 najdôležitejších „kníh o vede“ (obsahuje aj čisto populárizačné diela, životopisy, niekoľko románov a pod.) 20. storočia; TAOCP je medzi dvanástimi titulmi kategórii monografií o „fyzikálnych vedách“, čím sa Knuth zaradil po boku osobností ako napr. Paul Dirac či Albert Einstein.

Kniha ešte stále nie je dokončená, v súčasnej dobe existujú prvé tri zväzky, na ďalších autor pracuje. Pôvodný autorov plán bol vydať celé dielo ako jeden zväzok o desiatich kapitolách, čoskoro však zistil, že do jednej knihy sa nevojde také množstvo informácií, ktoré by tam chcel uviesť. V súčasnej dobe autor pracuje na štvrtom dieli, ktorý bude zrejme rozdelený do troch zväzkov, po nich by mal nasledovať piaty diel. Dosiaľ nie je jasné, či by mala monografia pokračovať ešte ďalšími dvomi už špecializovanejšími dielmi týkajúcimi sa formálnych jazykov.

V priebehu práce na TAOCP Donald Knuth zistil, že mu nevyhovuje kvalita dostupných typografických prostriedkov na sazbu matematických výrazov. Preto vytvoril počítačový typografický systém TeX, v ktorom sa pripravujú dnešné vydania knihy.

Pri všetkých algoritmoch v knihe je uvedená implementácia v jazyku symbolických inštrukcií fiktívneho počítača nazvaného MIX (v novšom vydaní potom jeho aktualizovanej RISC verzie nazvanej MMIX). Z výučbových dôvodov vzniklo mnoho emulátorov tohoto počítača (napr. GNU MDK), ktoré umožňujú skúšať tieto programy a riešiť cvičenia uvedené v knihe.

Zoznam dielov 
Aktuálne vydanie:
 Volume 1: Fundamental Algorithms. Third Edition (Reading, Massachusetts: Addison-Wesley, 1997), xx+650pp. ISBN 0-201-89683-4
 Volume 2: Seminumerical Algorithms. Third Edition (Reading, Massachusetts: Addison-Wesley, 1997), xiv+762pp. ISBN 0-201-89684-2
 Volume 3: Sorting and Searching. Second Edition (Reading, Massachusetts: Addison-Wesley, 1998), xiv+780pp.+foldout. ISBN 0-201-89685-0
Pripravované diely
 Volume 4: Combinatorial Algorithms
 Volume 4A: Enumeration and Backtracking
 Volume 4B: Graph and Network Algorithms
 Volume 4C (a možno aj 4D): Optimization and Recursion
 Volume 5: Syntactic Algorithms

Externé odkazy 
 Stránka o knihe na domácich stránkach autora – obsah, zoznam vydaní a prekladov, errata a pod. (po anglicky)
 American Scientist: 100 or so Books that shaped a Century of Science (po anglicky)

Informatika
Náučná literatúra
Bruce Springsteen

Bruce Frederick Joseph Springsteen (* 23. september 1949, Long Branch, New Jersey, USA), prezývaný "The Boss" je americký spevák-skladateľ, textár a gitarista. Jeho najúspešnejších štúdiových albumov Born in the U.S.A. a Born to Run sa predalo v USA viac ako 65 miliónov kópií a celosvetovo 200 miliónov kópií. Bruce Springsteen získal množstvo ocenení, vrátane 20 cien Grammy, 2 zlatých glóbusov a Oscara. V zozname 500 najlepších albumov všetkých čias, ktorý v roku 2003 vydal časopis Rolling Stone, má Bruce Springsteen osem zo svojich osemnástich vydaných štúdiových albumov.

Životopis 
Od raného detstva sa chcel presadiť ako rockový hudobník a už ako šestnásťročný hral v kaviarňach newyorskej štvrti Greenwich Village, podobne ako Bob Dylan vo svojich začiatkoch. S Dylanom ho spájal aj John Hammond – šéf spoločnosti Columbia, ktorý v roku 1961 odštartoval Dylanovu kariéru. Aj Springsteen na neho zapôsobil a okamžite s ním podpísal zmluvu na prvý album. Nádejný, folkovo orientovaný debutový album Greetings from Asbury Park, N.J. bol vydaný v roku 1973, ale úspech sa zatiaľ nedostavil.

Springsteen však naďalej vytrvalo koncertoval po celom východnom pobreží a pre svoj druhý album zostavil stálu sprievodnú skupinu E-Street Band. Koncerty boli veľmi úspešné a tretí album Born to Run už sprevádzala mohutná reklamná kampaň. 

V roku 1984, kedy už mal Springsteen prezývku The Boss, vyšiel album Born in the U.S.A., ktorý býva označovaný ako jeden z najlepších albumov 80-tych rokov. V roku 1994 zostavil Springsteen album Greatest Hits, na ktorý pridal okrem piesne „Streets of Philadelphia“ z oscarového filmu Philadelphia s Tomom Hanksom, ďalšie štyri nové skladby. V roku 1995 nahral kompletne akustický album The Ghost of Tom Joad, inšpirovaný knihou Johna Steinbecka, za ktorý získal cenu Grammy v kategórii Best Contemporary Folk Album.

Diskografia

Štúdiové albumy 
 1973: Greetings from Asbury Park, N.J.
 1973: The Wild, the Innocent & the E Street Shuffle
 1975: Born to Run
 1978: Darkness on the Edge of Town
 1980: The River
 1982: Nebraska
 1984: Born in the U.S.A.
 1987: Tunnel of Love
 1992: Human Touch
 1992: Lucky Town
 1995: The Ghost of Tom Joad
 2002: The Rising
 2005: Devils & Dust
 2006: We Shall Overcome: The Seeger Sessions
 2007: Magic
 2009: Working on a Dream
 2010: The Promise
 2012: Wrecking Ball

Referencie

Iné projekty 

Žijúci ľudia
Rockoví speváci USA
Folkoví speváci USA
Rockoví gitaristi USA
Folkoví gitaristi USA
Rockoví basgitaristi USA
Folkoví basgitaristi USA
Rockoví klaviristi USA
Folkoví klaviristi USA
Skladatelia modernej hudby USA
Speváci-skladatelia USA
Textári piesní USA
Držitelia ceny Grammy
Držitelia ceny Brit Award
Osobnosti USA holandského pôvodu
Osobnosti USA írskeho pôvodu
Osobnosti USA talianskeho pôvodu
Osobnosti z New Jersey
Interpreti Columbia Records
Jarkko Ruutu

Jarkko Ruutu  (* 23. august 1975, Fínsko) je bývalý fínsky hokejový útočník. Jeho mladší bratia  Mikko a Tuomo sú takisto známi hokejisti.

Klubový hokej 
V rokoch 2000 až 2006 hral za klub NHL Vancouver Canucks. V sezónach 2006-07,2007-08 pôsobil v tíme Pittsburgh Penguins. V lete 2008 podpísal zmluvu s tímom zámorskej NHL Ottawa Senators. Od roku 2011 pôsobí v klube Anaheim Ducks.

Štatistiky

Reprezentácia 
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, spolu s bratom Tuomom. Na drese nosí číslo 37.

Externé odkazy 
 
 profil na nhlfinns.com

]
Fínski hokejisti
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Fínski strieborní olympijskí medailisti
Fínski bronzoví olympijskí medailisti
Hráči Vancouver Canucks
Hráči Pittsburgh Penguins
Hráči Anaheim Ducks
Súrodenci v ľadovom hokeji
Riku Hahl

Riku Hahl  (* 1. november 1980, Hämmenlinna, Fínsko) je fínsky hokejový útočník. Meria 185 cm a váži 91 kg (2006).

Klubový hokej 
Je hráčom klubu švajčiarskej najvyššej súťaže HC Davos.

Reprezentácia 
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Na drese nosí číslo 23.

Externé odkazy 
 
 Riku Hahl - nhlfinns.com

Narodenia v 1980
Fínski hokejisti
Účastníci MS v hokeji 2005
Účastníci MS v hokeji 2006
Účastníci MS v hokeji 2008
Účastníci MS v hokeji 2010
Mikko Ruutu

Mikko Ruutu  (* 10. september 1978, Vantaa, Fínsko) je bývalý fínsky hokejový útočník. Jeho starší brat Jarkko i mladší Tuomo sú takisto známi hokejisti.

Externé odkazy 
 

Narodenia v 1978
Fínski hokejisti
Súrodenci v ľadovom hokeji
Hannu Virta

Hannu Virta (* 22. marec 1963, Turku, Fínsko) je bývalý fínsky hokejový obranca. 

V rokoch 1982 – 1986 pôsobil v NHL v tíme Buffalo Sabres. Odohral tu v základnej časti 254 zápasov v ktorých vstrelil 25 gólov a zaznamenal 101 asistencií. V play-off odohral 17 zápasov v ktorých vstrelil 1 gól a mal 3 asistencie.

V súčasnosti pôsobí ako asistent Erkku Westerlunda pri fínskej hokejovej reprezentácii (spolu s Ristom Dufvom).

Klubový hokej 
Počas svojej bohatej kariéry bol hráčom materského klubu TPS Turku a Buffalo Sabres v NHL

Externé odkazy 
 

Fínski hokejisti
Majstri sveta v ľadovom hokeji
Bronzoví olympijskí medailisti v ľadovom hokeji
Fínski bronzoví olympijskí medailisti
Fínski hokejoví tréneri
Účastníci MS v hokeji 2006
Účastníci MS v hokeji 2007
Účastníci MS v hokeji 1989
Účastníci MS v hokeji 1994
Účastníci MS v hokeji 1995
Účastníci MS v hokeji 1996
Účastníci MS v hokeji 1997
Účastníci MS v hokeji 2014
Peter Michal Bohúň

Peter Michal Bohúň, (* 29. september 1822, Veličná – † 20. máj 1879, Bielsko-Biała, Poľsko) bol slovenský maliar.

Životopis 
Narodil sa v oravskej obci Veličná v rodine evanjelického kňaza Jána Bohúňa a Jany Žofie Ambroziovej. Do školy začal chodiť v rodnej obci.

Následne odišiel na gymnázium do Gemerskej Hôrky, kde sa naučil po maďarsky. Ďalšou etapou jeho štúdií bol odchod na evanjelické lýceum do Levoče v roku 1836. Z dôvodu národných protestov bolo v máji 1841 lýceum uhorskou vládou zatvorené. Bohúň odišiel do Kežmarku, kde študoval právo a vytvoril prvé maľby. 18. novembra 1843 začal študovať v Prahe na Akadémii výtvarných umení. Jeho učiteľom bol nemecký historický maliar a vtedajší riaditeľ Akadémie Christian Ruben.
 
Po smrti otca vo februári 1844, ktorý financoval jeho štúdiá, bol odkázaný na materiálnu pomoc oravského šľachtica Michala Kubína mladšieho. Patril do skupiny štúrovcov. 

Najčastejším obsahom jeho malieb boli portréty, ktoré sú vystavené vo väčšine slovenských galérií, v Prahe a iných mestách Európy. Taktiež tvoril oltárne obrazy, ktoré sú roztrúsené v kostoloch po celom Slovensku a Poľsku. Krajinomaľbe sa venoval len príležitostne, pričom vychádzal najmä z prírodných motívov oravského regiónu. Za vyvrcholenie jeho tvorby je považovaná temperová skica „Slovenské ľudové zhromaždenie“, s postavami ľudí v krojoch z celého Slovenska. Jeho pravdepodobne najznámejším obrazom je portrét slovenského národného buditeľa Jána Francisciho ako dobrovoľníckeho kapitána.

V septembri 1854 prišiel Peter Michal Bohúň spolu so svojou manželkou Žofiou Amáliou Klonkayovou, dcérou zemana z Lučivnej na Spiši a dvoma deťmi do Liptovského Svätého Mikuláša, kde takmer 11 rokov vyučoval maľbu na dievčenskej evanjelickej škole. 

Na jeseň roku 1865 zadlžený Peter Michal Bohúň opustil Slovensko a spoločne s rodinou sa usadil v Haliči, v obci Lipnik pri Białej (v súčasnosti časť mesta Bielsko-Biała). Najskôr býval v Kontzerovom dvore, na adrese Lipnik č. 19, neskôr sa presťahoval do domu č. 23. V roku 1876 vycestoval Peter Michal Bohúň do Talianska, kde hľadal svojho syna Ľubora Milana, ktorý dezertoval z rakúskej armády.

Podľa údajov białského evanjelického archívu Peter Michal Bohúň zomrel 20. mája 1879 na zápal pľúc. Je pochovaný na evanjelickom cintoríne v Białej.

Galéria

Iné projekty

Pozri aj 
 Pomník Petra Michala Bohúňa

Externé odkazy 
 Záznam o narodení a krste v matrike riadok 62 - evanjelická farnosť Veličná; pokrstený ako Petrus Michaël Bohuny
Záznam o sobáši v matrike riadok 16 - evanjelická farnosť Batizovce zo dňa 21. júna 1848
 Životopis
 Liptovská galéria Petra Michala Bohúňa (GPMB) Liptovský Mikuláš - muzeum.sk
 Diela autora v zbierkach slovenských galérií
 Peter Michal Bohúň  - galerianz.eu
 Socha Petra Michala Bohúňa, Bratislava - celkový pohľad

Slovenskí maliari
Osobnosti z Veličnej
Osobnosti Evanjelického lýcea v Kežmarku
Chabad Ľubavič

Hnutie Chabad Ľubavič, známe tiež ako Chabad (חב"ד je hebrejský akronym pozostávajúci zo slov חכמה Chochma, בינה Bina a דעת Da'at, ktoré možno do slovenčiny preložiť približne ako Múdrosť, Vhľad a Poznanie) alebo Ľubavič (podľa bieloruského mesta, v ktorom hnutie vyše sto rokov sídlilo), je jednou z najväčších vetví chasidského judaizmu a jedným z najvýznamnejších ortodoxných židovských hnutí na celom svete, predovšetkým v USA a v Izraeli.

Iné projekty

Externé odkazy 
 Chabad-Lubavitch main website
 About the Lubavitcher Rebbe 
 Lubavitch News Service 

Judaizmus
Veľká Bránica

Veľká Bránica je dolina v pohorí Malá Fatra, v ktorej sa nachádza rovnomenná národná prírodná rezervácia.

Prístup do doliny je možný po asfaltovej ceste v katastrálnom území Belej v smere na Terchovú. Na začiatku sa nachádza významný hotel, za ktorým sa dolina delí na Veľkú a Malú Bránicu. V obidvoch dolinách sa nachádza veľký počet rekreačných chát. V minulosti chaty v doline slúžili ako pastierske osídlia.

Národná prírodná rezervácia 
Veľká Bránica bola vyhlásená za chránenú oblasť v roku 1967. Novelizovaná bola výnosom Ministerstva kultúry SSR č. 1160/1988-32 z 30. júna 1988. Nachádza sa v katastrálnom území obcí Terchová a Belá v rovnomennej doline a susedí s dolinou Malá Bránica. Výmera chráneného územia je .

Predmetom ochrany je zachovalý komplex bučín na vápnitých horninách. Je ukážkou pôvodných lesov, ktoré siahali až na hornú hranicu lesa. Napriek tomu, že je pásmo kosodreviny a smreka umelo odstránené, sú lesy rezervácie Veľká Bránica cennou ukážkou zachovalej štruktúry lesov. Dolinou preteká potok Bránica, ktorý v závere doliny preteká skalnatými útvarmi a vytvára vodopády.

Veľká Bránica je súčasťou Chráneného vtáčieho územia Malá Fatra.

Referencie

Pozri aj 
 Malá Bránica

Iné projekty

Externé odkazy 
 Poloha na turistickej mape

Doliny Malej Fatry
Chránené územia Národného parku Malá Fatra
Národné prírodné rezervácie v Žilinskom kraji
Chránené územia v okrese Žilina
Belá (okres Žilina)
Terchová
Nyiragongo

Nyiragongo je jeden z najaktívnejších vulkánov na africkom kontinente. Nachádza sa na území Konžskej demokratickej republiky, pri hraniciach s Rwandou v pohorí Virunga. Jeho činnosť je spätá s Východoafrickou priekopovou prepadlinou. V blízkosti sa nachádza ďalšia aktívna sopka Nyamuragira, spolu majú na svedomí asi 40 % vulkanických erupcií v Afrike.

Geológia 
Nyiragongo je aktívna sopka s početnými a dlhotrvajúcimi erupciami. Nie sú známe údaje pred rokom 1882, ale odvtedy eruptovala 34 krát, jednotlivé erupcie boli časo roztiahnuté na niekoľko rokov. Príčina vulkanizmu tkvie vo výstupe magmy cez oslabenú kôru vo východoafrickom riftovom systéme, zvýšená aktivita Nyiragonga a Nyamuragiry je pravdepodobne podporená zvýšeným tepelným tokom pod nimi - horúcou škvrnou.

Láva, produkovaná sopkou je vysoko pohyblivá (boli namerané rýchlosti až 97 km/h), mafická, zložením odpovedajúca nefelinitu, s veľmi nízkym obsahom SiO2. Priemer krátera je asi 2 km a hĺbka 250 m. V kráteri sa často nachádza jazero roztavenej lávy.

Erupcie 
V roku 1977 sa jazero vylialo po porušení stien krátera. Katastofa zapríčinila smrť desiatok ľudí. V roku 2002 sa opäť na boku krátera otvorila trhlina a lávové prúdy ohrozovali 19 km vzdialené mesto Goma, pričom muselo byť evakuovaných 400 000 ľudí. Láva zničila letisko v Gome a asi 15 % mesta.

Podnebie

Referencie

Iné projekty 
.

Externé odkazy 
 www.volcano.si.edu - stratovulkán Nyiragongo na Global Volcanism Program 

Sopky Konžskej demokratickej republiky
Stratovulkány
Aktívne sopky
Trojtisícovky v Konžskej demokratickej republike
Jason Williams (hokejista)

Jason Williams (* 11. august 1980, London, Ontário, Kanada) je kanadský hokejový útočník. Meria 180 cm a váži 84 kg (2006).

Klubový hokej 
Jeho prvým klubom v NHL bol klub Detroit Red Wings. S ním podpísal Williams ako voľný agent v roku 2000 zmluvu. V roku 2002 vyhral s Red Wings Stanleyho pohár. 22. októbra 2006 v zápase proti Columbus Blue Jackets strelil svoj prvý hetrik v NHL. Počas sezóny 2006-07 prestúpil do klubu Chicago Blackhawks. Od leta 2008 je hráčom Atlanta Thrashers. Tá ho však 14. januára 2009 vymenila do tímu Columbus Blue Jackets.

Štatistiky

Reprezentácia 
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 29.

Štatistika na MS

Externé odkazy 
 

Kanadskí hokejisti
Účastníci MS v hokeji 2006
Hráči Detroit Red Wings
Hráči Chicago Blackhawks
Osobnosti z Londonu (Ontário)
Stéphane Robidas

Stéphane Robidas (* 1. august 1977, Sherbrooke, Quebec, Kanada) je bývalý kanadský hokejový obranca.

Klubový hokej 
S hokejom začínal v roku v klube Shawinigan Cataractes. V roku 1995 bol draftovaný klubom Montreal Canadiens. Od sezóny 1997/98 hral za farmársky klub Montrealu, Fredericton Canadiens. V NHL debutoval v sezóne 1999/00. Od sezóny 2005/06 je hráčom Dallasu. Pôsobil aj v kluboch Montreal Canadiens a Chicago Blackhawks.

Klubové štatistiky

Reprezentácia 
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 3.

Štatistika na MS

Externé odkazy 
 

Kanadskí hokejisti
Účastníci MS v hokeji 2006
Hráči Montreal Canadiens
Hráči Dallas Stars
Hráči Chicago Blackhawks
Osobnosti zo Sherbrooke
Nick Schultz

Nick Schultz (* 25. august 1982, Strasbourg, Saskatchewan, Kanada) je bývalý kanadský hokejový obranca. Meria 183 cm a váži 84 kg (2006).

Klubový hokej 
V sezóne 2005/06 hral za klub NHL Minnesota Wild.

Reprezentácia 
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 55.

Štatistika na MS

Externé odkazy 
 

Kanadskí hokejisti
Hráči Minnesota Wild
Majstri sveta v ľadovom hokeji
Účastníci MS v hokeji 2004
Účastníci MS v hokeji 2006
Účastníci MS v hokeji 2007
Osobnosti zo Saskatchewanu
Brad Stuart

Brad Stuart (* 6. november 1979, Rocky Mountain House, Alberta, Kanada) je bývalý kanadský hokejový obranca.

Klubový hokej 
Od sezóny 1999/00 hrával v klube NHL San José Sharks. V priebehu ročníka 2005/06 prestúpil do Boston Bruins, v nasledujúcom (február 2007) bol vymenený do Calgary Flames (spolu s Wayneom Primeauom za Andrewa Ferencea a Chucka Kobasewa). Calgary navyše získalo aj bližšie neurčené právo výberu v tohoročnom drafte. V júni 2007 podpísal ako voľný agent ročný kontrakt na 3,5 milióna dolárov s klubom Los Angeles Kings. Vo februári 2008 sa stal hráčom Detroitu Red Wings v drese ktorého získal Stanley Cup. Po sezóne sa stal voľným agentom, no rozhodol sa pokračovať v drese Red Wings, keď podpísal štvorročný kontrakt.

Štatistiky 

(klubové štatistiky sú z 10. februára 2007)

Reprezentácia 
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 6.

Štatistika na MS

Referencie

Externé odkazy 
 
 
 Brad Stuart na stránke Boston Bruins

Kanadskí hokejisti
Hráči San José Sharks
Hráči Boston Bruins
Hráči Calgary Flames
Hráči Detroit Red Wings
Víťazi Stanleyho pohára
Účastníci MS v hokeji 2006
Osobnosti z Alberty
Trevor Daley

Trevor Daley (* 9. október 1983, Toronto, Ontário, Kanada) je bývalý kanadský hokejový obranca. Meria 183 cm a váži 93 kg (2006).

Klubový hokej 
V sezóne 2006/06 bol hráčom klubu NHL Dallas Stars. V 81 zápasoch zaznamenal 3 góly a 11 asistencií.

Reprezentácia 
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 16.

Štatistika na MS

Externé odkazy 
 

Kanadskí hokejisti
Hráči Dallas Stars
Účastníci MS v hokeji 2006
Osobnosti z Toronta
Brendan Shanahan

Brendan Shanahan (* 23. január 1969, Mimico, Ontário, Kanada) je bývalý kanadský hokejový útočník.

Klubový hokej 
Jeho prvým klubom NHL bolo New Jersey Devils (1987-91). Neskôr hrával v St. Louis Blues (1991-95) a v dnes už neexistujúcom Hartford Whalers (1995-97). V rokoch 1996-2006 bol oporou klubu NHL Detroit Red Wings. Pred minulou sezónou podpísal (vo veku 37 rokov) zmluvu na jednu sezónu s New York Rangers, ktorá mu priniesla 4 milióny dolárov.

Štatistiky

Reprezentácia 
Reprezentoval Kanadu na olympijských hrách v rokoch 1998 a 2002. Prijal pozvánku kanadského reprezentačného trénera Marca Habscheida a zúčastnil sa na Majstrovstvách sveta 2006 v lotyšskej Rige.

Štatistika na MS

Externé odkazy 
 

Kanadskí hokejisti
Hráči New Jersey Devils
Hráči St. Louis Blues
Hráči Detroit Red Wings
Hráči New York Rangers
Víťazi Stanleyho pohára
Kanadskí olympijskí víťazi
Olympijskí víťazi v ľadovom hokeji
Majstri sveta v ľadovom hokeji
Účastníci MS v hokeji 1994
Účastníci MS v hokeji 2006
Osobnosti z Ontária
Brad Boyes

Brad Boyes (* 17. apríl 1982, Mississauga, Ontário, Kanada) je kanadský hokejový útočník. Meria 185 cm a váži 88 kg (2006).

Klubový hokej 
Hrával za klub Erie Otters v OHL. V roku 2000 si ho z celkovo 24. miesta v drafte vybral klub Toronto Maple Leafs. Za Toronto ale nenastúpil, pretože bol vymenený do klubu San José Sharks. 9. marca 2004 bol súčasťou výmeny v ktorej putoval do klubu Boston Bruins. Za Bruins odohral prvú sezónu v roku 2005, odohral 82 zápasov a nazbieral 69 bodov a nakoniec skončil v All-star výber nováčikov NHL. 18. marca 2006 strelil v zápase proti Caroline svoj prvý hetrik.

V súčasnosti hrá za tím Florida Panthers.

Reprezentácia 
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 26.

Štatistika na MS

Externé odkazy 
 
 
 Brad Boyes na stránke Boston Bruins

Kanadskí hokejisti
Účastníci MS v hokeji 2006
Hráči Boston Bruins
Hráči St. Louis Blues
Hráči Buffalo Sabres
Hráči New York Islanders
Hráči Florida Panthers
Osobnosti z Ontária
Michael Richards (hokejista)

Mike Richards (* 11. február 1985, Kenora, Ontário, Kanada) je bývalý kanadský hokejový útočník, hrajúci na pozícii centra.

Klubový hokej 
Richards začínal s hokejom v klube Kitchener Rangers, kde počas štyroch sezón nastúpil na 233 zápasov, v ktorých získal 292 bodov (115+183). V roku 2003 bol draftovaný klubom Philadelphia Flyers. Prvý zápas v NHL odohral 5. októbra 2005. V súčasnosti je hráčom klubu Los Angeles Kings, kde prestúpil z Philadelphie.

Klubové štatistiky

Reprezentácia 
V seniorskom tíme reprezentoval Kanadu na MS 2006 a ZOH 2010. Nosí dres s číslom 10.

Štatistika na MS

Externé odkazy 
 

Kanadskí hokejisti
Hráči Philadelphia Flyers
Víťazi Stanleyho pohára
Kanadskí olympijskí víťazi
Olympijskí víťazi v ľadovom hokeji
Účastníci MS v hokeji 2006
Osobnosti z Ontária
Kyle Calder

Kyle Calder (* 5. január 1979, Mannville, Alberta, Kanada) je bývalý kanadský hokejový útočník. Meria 180 cm a váži 79 kg (2006).

Klubový hokej 
Calder začal so svojou hokejovou kariérou v juniorskom klube Regina Pats vo WHL. V roku 1997 bol draftovaný z 130. miesta klubom NHL Chicago Blackhawks.

4. augusta 2006 bol vymenený do klubu Philadelphia Flyers, opačným smerom putoval Michal Handzuš. Od sezóny 2007/08 bol hráčom Los Angeles Kings.

Reprezentácia 
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 19.

Štatistika na MS

Externé odkazy 
 

Kanadskí hokejisti
Hráči Chicago Blackhawks
Hráči Philadelphia Flyers
Hráči Detroit Red Wings
Hráči Los Angeles Kings
Majstri sveta v ľadovom hokeji
Účastníci MS v hokeji 2006
Osobnosti z Alberty
Jeff Carter

Jeff Carter (* 1. január 1985, London, Ontário, Kanada) je kanadský hokejový útočník. Meria 191 cm a váži 92 kg (2006).

Klubový hokej 
V roku 2005 pomohol tímu Philadelphia Phantoms k zisku Calder Cupu v AHL. Od sezóny 2005/06 bol stabilným hráčom klubu NHL Philadelphia Flyers.
V súčasnosti je hráčom klubu Columbus Blue Jackets, keď ho 23. júna 2011 vymenili za Jakuba Voráčka.

Reprezentácia 
Richards reprezentoval Kanadu na Majstrovstvách sveta juniorov v rokoch 2004 a 2005. Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 7.

Štatistika na MS

Externé odkazy 
 

Kanadskí hokejisti
Hráči Philadelphia Flyers
Kanadskí olympijskí víťazi
Olympijskí víťazi v ľadovom hokeji
Účastníci MS v hokeji 2006
Osobnosti z Londonu (Ontário)
Matt Pettinger

Matt Pettinger (* 22. október 1980, Edmonton, Alberta, Kanada) je kanadský hokejový útočník. Meria 185 cm a váži 95 kg (2006).

Klubový hokej 
V sezóne 2005/06 bol hráčom klubu NHL Washington Capitals. V súčasnosti je hráčom Vancouver Canucks, bol vymenený za Matta Cooka.

Reprezentácia 
Tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 27.

Štatistika na MS

Externé odkazy 
 

Kanadskí hokejisti
Hráči Washington Capitals
Účastníci MS v hokeji 2006
Osobnosti z Edmontonu
Glen Metropolit

Glen Metropolit (* 25. jún 1974, Toronto, Ontário, Kanada) je bývalý kanadský hokejový útočník. Meria 183 cm a váži 86 kg (2006).

Klubový hokej 
Hrával za kluby NHL Washington Capitals a Tampa Bay Lightning. V sezóne 2005/06 bol hráčom klubu švajčiarskej najvyššej súťaže HC Lugano a v základnej časti vyhral kanadské bodovanie celej ligy. Pred ďalšou sezónou sa vrátil do NHL a podpísal kontrakt s klubom Atlanta Thrashers.

Po sezóne 2006-07 sa stal voľným agentom, v októbri podpísal zmluvu s Boston Bruins,kde strávil jednu sezónu.V lete 2008 podpísal zmluvu ako voľný hráč s tímom NHL Philadelphia Flyers.

Reprezentácia 
Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 12.

Štatistika na MS

Externé odkazy 
 

Kanadskí hokejisti
Hráči Washington Capitals
Hráči Tampa Bay Lightning
Hráči Atlanta Thrashers
Účastníci MS v hokeji 2006
Osobnosti z Toronta
Kopijovce

Kopijovce (iné názvy: bezčrepovce, bezlebkovce; lat. Cephalochordata, Acrania(ta) [Acrania v užšom zmysle je len časť kopijovcov], Amphioxi, Leptocardia) sú taxón (obyčajne podkmeň či trieda) chordátov.

Charakteristika 

Sú to malé morské živočíchy, väčšinou dlhé okolo  a polopriesvitné. Žijú v pobrežných vodách, piesočnatých alebo štrkových plytčinách, teplých morí. Dnes žije len asi 24 druhov.

Viacero znakov majú podobných so stavovcami. Chordu si uchovávajú po celý život, majú otvory podobné žiabrovým štrbinám, okolo úst malé ramená, a majú jednu chrbtovú plutvu a svalovinu segmentovanú v tvare V. Vodu a potravu nasávajú mikroskopickými vláskami (ciliae) lemujúcimi ich žiabrové otvory. Miechu majú v chrbtovej časti nad chordou. Mozog nemajú. V miechovom kanáliku sú roztrúsené početné Hesseho očká, tvorené svetlocitlivými bunkami. Podobajú sa primitívnym očiam ploskavcov. Z miechy vybiehajú nervy obvodovej nervovej sústavy. Cievna sústava je uzavretá. Srdce je nahradené pulzujúcou časťou brušnej cievy. Vylučovací orgán tvorí asi 100 párov nefrídií nachádzajúcich sa nad hltanom. Pohlavie je oddelené, oplodnenie je vonkajšie. Pohlavné orgány nemajú vývody, zrelé pohlavné bunky sa dostanú do okoložiabrovej dutiny a odtiaľ odchádzajú prúdom vody. Vývoj prebieha cez larvu.

Rod kopijovec je asi  dlhý, polopriesvitný, tvarom pripomína rybku a žije v piesčitom dne.

Systematika 
?†Metaspriggina sp.
?rod †Pikaia – zaraďované aj priamo pod chordáty
rod †Cathaymyrus Shu et. al., 1996
(-) Acrania:
? rod †Paleobranchiostoma
rad kopijovcotvaré (Amphioxiformes)
čeľaď Branchiostomidae
rod Alepisaurus
rod kopijovec (rybkovitý) (Branchiostoma)
čeľaď Asymmetrontidae (Epigonichthyidae)
rod Epigonichthyes (vrátane Asymmetron, Heteropleuron)

Referencie

Iné projekty